Diari Oficial de la Generalitat Valenciana


Sumari del DOGV 6441, del 19-01-2011 (2011/361)

RESOLUCIÓ de 5 de gener de 2011, de la consellera d'Agricultura, Pesca i Alimentació, per la qual es convoquen les ajudes per tramitació anticipada destinades a les explotacions ramaderes, les indústries agroalimentàries i establiments de gestió de subproductes, per a la millora de la capacitat tècnica de gestió de subproductes d'origen animal no destinats al consum humà, a la Comunitat Valenciana per a l'exercici 2011.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6441

Data del DOGV
:   19-01-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/361


Data del document
:   05-01-2011

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de gener de 2011, de la consellera d'Agricultura, Pesca i Alimentació, per la qual es convoquen les ajudes per tramitació anticipada destinades a les explotacions ramaderes, les indústries agroalimentàries i establiments de gestió de subproductes, per a la millora de la capacitat tècnica de gestió de subproductes d'origen animal no destinats al consum humà, a la Comunitat Valenciana per a l'exercici 2011. [2011/361]  
El 12 de juliol de 2008, es va publicar el Reial Decret 1178/2008, d'11 de juliol, pel qual s'establixen les bases reguladores de les ajudes destinades a les explotacions ramaderes, les indústries agroalimentàries i establiments de gestió de subproductes, per a la millora de la capacitat tècnica de gestió de subproductes d'origen animal no destinats al consum humà. D'acord amb els articles 20 i 21 d'este reial decret, correspon a la Generalitat Valenciana convocar les ajudes en el seu àmbit territorial i determinar la forma i mètode per a la seua tramitació.  
Sobre la base d'això, la Conselleria d'Agricultura, Pesca i Alimentació va publicar, el dia 31 de desembre de 2008, l'Orde de 17 de desembre de 2008, per la qual s'establix el procediment de concessió i pagament de les ajudes destinades a les explotacions ramaderes, les indústries agroalimentàries i establiments de gestió de subproductes, per a la millora de la capacitat tècnica de gestió de subproductes d'origen animal no destinats al consum humà a la Comunitat Valenciana.  
L'Orde de 22 de desembre de 2009, de la CAPA, que modifica l'anterior Orde de 17 de desembre de 2008, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes destinades a les explotacions ramaderes, les indústries agroalimentàries i establiments de gestió de subproductes, per a la millora de la capacitat tècnica de gestió de subproductes d'origen animal no destinats al consum humà a la Comunitat Valenciana, i es convoquen les esmentades ajudes per a l'exercici 2010, va introduir modificacions en la puntuació dels criteris de valoració de cada expedient per a permetre l'accés a estes ajudes a un nombre més gran de sol·licitants.  
Estes ajudes s'ajusten, en el cas d'ajudes a les explotacions ramaderes, al Reglament (CE) número 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles i pel qual es modifica el Reglament (CE) número 70/2001, DOUE número 358 de 16 de desembre de 2006, que ha sigut comunicada a la Comissió Europea i registrada amb el número d'ajuda XA 259/2008.  
En el cas de les indústries agroalimentàries i establiments de gestió de subproductes, estes ajudes s'ajusten a allò que s'establix en el Reglament (CE) número 1998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat a les ajudes de minimis.  
L'anterior Orde de 17 de desembre de 2008, establix en l'apartat quart del seu annex que el termini de presentació de sol·licituds es farà públic anualment per mitjà de la seua publicació en el Diari Oficial de la Comunitat Valenciana.  
Per tant, i amb la finalitat que s'inicie per a l'exercici 2011 el procés de sol·licitud i tramitació anticipada de les ajudes esmentades es publica esta resolució.  
Per tot això, i a proposta de la directora general de Producció Agrària, resolc:  
Apartat primer  
Convocar, per a l'exercici 2011, les ajudes destinades a les explotacions ramaderes, les indústries agroalimentàries i establiments de gestió de subproductes, per a la millora de la capacitat tècnica de gestió de subproductes d'origen animal no destinats al consum humà a la Comunitat Valenciana, les bases reguladores de les quals estan contingudes en l'Orde de 17 de desembre de 2008, de la CAPA (DOCV núm. 5924, de 31 de desembre de 2008) i modificada per l'Orde de 22 de desembre de 2009, de la CAPA (DOCV núm. 6174, de 29 de desembre de 2009).  
Apartat segon  
D'acord amb el projecte de llei de pressupostos per a l'exercici 2011 la dotació pressupostària estimada serà de 400.000 €, a càrrec de la línia T6180, Millora de la Gestió de Subproductes, capítol VII, del programa 714.80, Desenrotllament i Millora de la Ramaderia.  
Segons es disposa en l'Orde de 26 de setembre de 1994, de la Conselleria d'Economia i Hisenda (DOCV núm. 2361, de 06.10.1994), sobre tramitació anticipada d'expedients de despeses, la concessió de les ajudes estarà condicionada a l'existència en els pressupostos de crèdit adequat i suficient per a això.  
Segons esta orde, tots els actes dictats en els expedients de despeses anticipades s'entendran condicionats al fet que, quan es dicten les resolucions de concessió definitiva, subsistisquen les mateixes circumstàncies de fet i de dret que hi havia en el moment en què van ser produïts aquells actes.  
Apartat tercer  
El termini de presentació de sol·licituds per a l'exercici 2011 serà des de l'endemà de la publicació d'esta resolució en el Diari Oficial de la Comunitat Valenciana, fins al dia 31 de gener de 2011.  
Apartat quart  
Les inversions seran realitzades i justificades davant de l'administració fins al dia 15 d'octubre de 2011, tal com s'establix en l'apartat octau de l'annex de l'Orde de 17 de desembre de 2008.  
DISPOSICIÓ FINAL  
Es delega, en el director general competent en matèria de ramaderia, la concessió i denegació de les ajudes previstes en esta resolució.  
Esta resolució és definitiva en via administrativa, i contra esta es pot interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes, comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu en el termini de dos mesos, a partir de l'endemà de la notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
València, 5 de gener de 2011.- La consellera d'Agricultura, Pesca i Alimentació: Maritina Hernández Miñana.